stanford-oval/wikipedia huggingface dataset:
เหตุโจมตีในมุมไบ พ.ศ. 2551

"26/11" เปลี่ยนทางมาที่นี่ สำหรับวันที่ 26/11 ดูที่ 26 พฤศจิกายน
| การโจมตีนครมุมไบ 26/11 |
| --- | --- |
รอยเขม่าจากการวางเพลิงห้องพักในโรงแรมทัชมาฮาลแพเลซ
สถานที่: มุมไบ ประเทศอินเดียคาเฟ่เลโอโปลด์ สถานีรถไฟฉัตรปตี ศิวาจี โรงแรมทัชมาฮาลแพเลซ โรงแรมโอเบอรอย ไทรเดนท์ โรงพยาบาลกามา ศูนย์ชาวยิวนรีมันพอยต์
พิกัด: 18°55′20″N 72°49′57″E﻿ / ﻿18.922125°N 72.832564°E﻿ / 18.922125; 72.832564
วันที่: 26 พฤศจิกายน ค.ศ. 2008 (2008-11-26) – 29 พฤศจิกายน ค.ศ. 2008 (2008-11-29)  21:30 (26/11) – 08:00 (29/11) (IST, UTC+05:30)
ประเภท: การวางระเบิด, การกราดยิง, วิกฏติการณ์ชิงตัวประกัน, การล้อม
อาวุธ: AK-47, RDX, IED, ลูกระเบิดขว้าง
ตาย: อย่างน้อย 174 ราย (รวมผู้ก่อการร้าย 9 ราย)
เจ็บ: 300+
ผู้ก่อเหตุ: Zaki ur Rehman Lakhvi และ Lashkar-e-Taiba
จำนวนก่อเหตุ: 10
ผู้ต่อต้าน: กองกำลังพิเศษอินเดีย MARCOS ตำรวจนครบาลมุมไบ หน่วยรบพิเศษต่อต้านการก่อการร้าย อินเดีย หรือ ATS ดับเพลิงนครมุมไบ
การโจมตีนครมุมไบ 26/11 หรือเรียกสั้น ๆ ว่า เหตุการณ์ 26/11 เป็นระลอกการก่อการร้ายที่เกิดขึ้นในเดือนพฤศจิกายน ค.ศ. 2008 โดยสมาชิก 10 รายของลัชกาเรไตบา กลุ่มก่อการร้ายอิงศาสนาอิสลามที่ตั้งในปากีสถาน ก่อการกราดยิงหมู่และวางระเบิด 12 ครั้งในระยะเวลา 4 วัน ทั่วนครมุมไบ ประเทศอินเดีย
การก่อการร้ายเริ่มต้นขึ้นในวันที่ 26 และจบลงในวันที่ 29 พฤศจิกายน ค.ศ. 2008 ส่งผลให้มีผู้เสียชีวิตอย่างน้อย 174 ราย รวมผู้ก่อการร้าย 9 ราย และบาดเจ็บสาหัสราว 300 ราย การก่อการร้ายรวม 12 ครั้ง ในบริเวณทั่วนครมุมไบ ได้แก่ สถานีรถไฟฉัตรปตี ศิวาจี, โรงแรมโอเบอรอย ไทรเดนท์ ทางตอนใต้ของนครมุมไบ  ที่ โรงแรมทัชมาฮาลแพเลซ, คาเฟ่ลีโอโพลด์, โรงพยาบาลกามา ที่ศูนย์ชาวยิวนรีมันพอยต์, โรงภาพยนตร์เมโทร อัดลาบส์, และบนถนนระหว่างอาคารไทมส์ออฟอินเดีย และ วิทยาลัยเซนต์เซเวียร์ มุมไบ นอกจากนี้ยังมีการระเบิดที่ท่าเรือมาซากาน และในแท็กซี่ที่วิลพาเล่ ตำรวจและกองกำลังหน่วยรบของอินเดียสามารถเข้าควบคุมพื้นที่ได้ทั้งหมดในวันที่ 28 ยกเว้นเพียงโรงแรมทัชมาฮาล ต่อมา กองกำลังรักษาความปลอดภัยแห่งชาติ (National Security Guards: NSG) ซึ่งเป็นกองกำลังพิเศษของอินเดียได้เริ่มปฏิบัติการทอร์นาโดดำ (Operation Black Tornado) ที่โรงแรมทัชมาฮาลแพเลซในเวลาต่อมา เพื่อกำจัดผู้ก่อการร้ายที่เหลือภายในโรงแรม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ November 2008 Mumbai attacks
เลี้ยงซี

ขุนนางของรัฐจ๊กก๊ก
| เลี้ยงซี (เหลียง ซฺวี่) |
| --- | --- |
梁緒

เสนาบดีปฏิคม (大鴻臚 ต้าหงหลู)
ดำรงตำแหน่ง ค.ศ. ? (?) – ค.ศ. ? (?)
กษัตริย์: เล่าเสี้ยน
เจ้าหน้าที่ปกครอง (功曹 กงเฉา)
ดำรงตำแหน่ง ค.ศ. ? (?) – ค.ศ. 228 (228)
กษัตริย์: โจยอย
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: ขุนนาง

เลี้ยงซี หรือ เลงซี มีชื่อในภาษาจีนกลางว่า เหลียง ซฺวี่ (จีน: 梁緒; พินอิน: Liáng Xù) เป็นขุนนางของรัฐจ๊กก๊กในยุคสามก๊กของจีน เดิมรับราชการในวุยก๊ก ภายหลังแปรพักตร์มาเข้าด้วยจ๊กก๊กแล้วได้เป็นขุนนางตำแหน่งเสนาบดีปฏิคมในราชสำนักจ๊กก๊ก
ประวัติ

เลี้ยงซีเริ่มรับราชการในตำแหน่งเจ้าหน้าที่ปกครอง (功曹 กงเฉา) ในที่ว่าการของเมืองเทียนซุย (天水郡 เทียนฉุ่ยจฺวิ้น; ปัจจุบันอยู่บริเวณนครเทียนฉุ่ย มณฑลกานซู่) ของรัฐวุยก๊กในยุคสามก๊ก
ในปี ค.ศ. 228 จูกัดเหลียงอัครมหาเสนาบดีและผู้สำเร็จราชการแห่งจ๊กก๊กที่เป็นรัฐอริของวุยก๊กได้เปิดการทัพบุกวุยก๊กครั้งแรก โดยเข้ายึดเขากิสาน (祁山 ฉีซาน; พื้นที่ภูเขาโดยรอบบริเวณที่เป็นอำเภอหลี่ มณฑลกานซู่ในปัจจุบัน) เวลานั้นเลี้ยงซีพร้อมด้วยเพื่อนร่วมราชการได้แก่เกียงอุย อินเชียง (尹賞 อิ๋น ฉ่าง) เลี้ยงเขียน (梁虔 เหลียง เฉียน) และคนอื่น ๆ กำลังอยู่ในระหว่างการเดินทางตรวจราชการกับม้าจุ้น (馬遵 หม่า จุน) เจ้าเมืองเทียนซุย ม้าจุ้นทราบข่าวการบุกของจ๊กก๊กและได้ยินว่าหลายอำเภอในเมืองเทียนซุยแปรพักตร์ไปเข้าด้วยข้าศึก ม้าจุ้นจึงระแวงว่าเกียงอุย เลี้ยงซี และคนอื่น ๆ กำลังเดินทางเพื่อไปสวามิภักดิ์ต่อจ๊กก๊กด้วย ม้าจุ้นจึงหนีไปในเวลากลางคืนและไปหลบภัยที่อำเภอเซียงเท้ง (上邽縣 ช่างกุยเซี่ยน; ปัจจุบันอยู่ในเขตนครเทียนฉุ่ย มณฑลกานซู่)
เมื่อเกียงอุย เลี้ยงซี และคนอื่น ๆ รู้ว่าม้าจุ้นละทิ้งพวกตนและหนีไปเพียงลำพัง จึงพยายามไล่ตามม้าจุ้นไปแต่ไม่ทัน พวกเขาถูกปฏิเสธไม่ให้เข้าไปในอำเภอเซียงเท้งเมื่อทั้งหมดเดินทางมาถึง เกียงอุยจึงนำทั้งหมดไปยังอำเภอเอ๊กก๋วน (冀縣/兾縣 จี้เซี่ยน; ปัจจุบันคืออำเภอกานกู่ มณฑลกาซู่) แต่ขุนนางผู้รักษาอำเภอเอ๊กก๋วนก็ปฏิเสธไม่ให้พวกเขาเข้ามาเช่นกัน เลี้ยงซี เกียงอุย อินเซียง เลี้ยงเขียน และคนอื่น ๆ เห็นว่าพวกตนไม่มีทางเลือกอื่น จึงเข้าไปสวามิภักดิ์แปรพักตร์เข้าด้วยจ๊กก๊ก ภายหลังทั้งหมดได้รับราชการเป็นขุนนางตำแหน่งสูงในราชสำนักจ๊กก๊ก เลี้ยงซีได้ดำรงตำแหน่งเป็นเสนาบดีปฏิคม (大鴻臚 ต้าหงหลู) เลี้ยงซีเสียชีวิตก่อนการล่มสลายของจ๊กก๊กในปี ค.ศ. 263
ในนิยายสามก๊ก

ในนวนิยายอิงประวัติศาสตร์เรื่องสามก๊กในศตวรรษที่ 14 เลี้ยงซีเป็นพี่ชายของเลี้ยงเขียน หลังเกียงอุยสวามิภักดิ์ต่อจ๊กก๊ก ม้าจุ้นและแฮหัวหลิมระแวงว่าเลี้ยงซีและอินเชียงจะแอบสมคบกับเกียงอุยเป็นไส้ศึกอยู่ภายในเมืองเทียนซุย จึงคิดจะจับทั้งคู่สังหารเสีย ในเวลากลางคืนแฮหัวหลิมจึงส่งคนไปเชิญเลี้ยงซีและอินเชียงมาพบหลายครั้ง หวังจะลวงมาสังหาร แต่เลี้ยงซีและอินเชียงเข้าใจสถานการณ์จึงไม่ได้ไปพบแฮหัวหลิม และนำทหารใต้บังคับบัญชาไปเปิดประตูเมืองให้ทัพจ๊กก๊กเข้าเมือง และเข้าสวามิภักดิ์ต่อจ๊กก๊ก เลี้ยงซีอาสาจูกัดเหลียงไปเกลี้ยกล่อมให้เลี้ยงเขียนผู้เป็นน้องชายซึ่งอยู่รักษาอำเภอเซียงเท้งให้มาร่วมเข้าด้วยกับจ๊กก๊ก เลี้ยงซีได้รับได้รับการแต่งตั้งจากจูกัดเหลียงเป็นให้เจ้าเมืองเทียนซุย (天水太守 เทียนฉุ่ยไท่โฉ่ว) แทนที่ม้าจุ้นเจ้าเมืองเทียนซุยคนเดิมที่หลบหนีไปอาศัยกับชนเผ่าเกี๋ยง
ดูเพิ่ม

รายชื่อบุคคลในยุคสามก๊ก
เขาโดด

ภูเขาซูการ์โลฟ บราซิล เป็นลักษณะเขาโดด
เขาโดด (Monadnock หรือ Inselberg) เป็นเขาโดดที่ตั้งอยู่โดดเดี่ยวบนพื้นที่ราบ เป็นผลมาจากการที่แผ่นดินถูกกัดกร่อนเป็นเวลานาน การกัดกร่อนผุพัง หรือการยกตัวของธรณีแปรสัณฐานจนทำให้เห็นเป็นลักษณะเขาโดด คำว่า "เขาโดด" (Monadnock) เป็นชื่อที่ใช้กันอย่างแพร่หลายในสหรัฐอเมริกา หมายถึงเขาโดดที่เกิดขึ้นบนพื้นที่กว้าง เป็นผลมาจากการกัดกร่อน ส่วนคำว่า "Inselberg" เป็นคำที่ใช้กันแพร่หลายในหลายประเทศ
การเกิดเขาโดด

เกิดจากแผ่นดินถูกกัดกร่อนเป็นเวลานาน เขาโดดประเภทนี้เป็นผลจากการที่แผ่นดินถูกกร่อนเป็นเวลานาน จนเหลือเป็นเขาโดดให้เห็นในปัจจุบัน
เกิดจากยกตัวของธรณีแปรสัณฐาน เขาโดดประเภทนี้เป็นผลจากการที่รอยเลื่อนเกิดแรงดึงออกจากกันทำให้เกิดลักษณะของรอยต่อร่วมเกิดขึ้น ซึ่งรอยต่อร่วมเหล่านี้ทำให้
เกิดลักษณะการยกตัวเกิดขึ้น เกิดเป็นลักษณะเขาโดดเช่น เขาหน่อ จังหวัดนครสวรรค์ เป็นต้น
เหตุโจมตีในประเทศอัฟกานิสถาน เดือนพฤศจิกายน พ.ศ. 2563

| เหตุโจมตีในประเทศอัฟกานิสถาน เดือนพฤศจิกายน พ> ศ. 2563 |
| --- | --- |
เป็นส่วนหนึ่งของ สงครามในอัฟกานิสถาน
สถานที่: ประเทศอัฟกานิสถาน
วันที่: พฤศจิกายน พ.ศ. 2563
ประเภท: เหตุระเบิด   การกราดยิง
อาวุธ: ระเบิด   ปืนลูกซอง
ตาย: 27 คน
เจ็บ: 50 คน
ผู้ก่อเหตุ: รัฐอิสลามอิรักและเลแวนต์ – จังหวัดโฆรอซอน
เหตุโจมตีในประเทศอัฟกานิสถาน เดือนพฤศจิกายน พ.ศ. 2563 เป็นการโจมตีหลายครั้งของกลุ่มผู้ก่อการร้ายไม่ว่าจะเป็นกลุ่มฏอลิบานหรือรัฐอิสลามอิรักและเลแวนต์ – จังหวัดโฆรอซอนภายในเดือนพฤศจิกายน พ.ศ. 2563 เหตุโจมตีส่งผลให้มีผู้เสียชีวิตอย่างน้อย 27 คน และผู้บาดเจ็บกว่า 50 คน
เส้นเวลาของเหตุโจมตี

| วันที่ | สถานที่ | เสียชีวิต | บาดเจ็บ | รายละเอียด |
| --- | --- | --- | --- | --- |
| 1 | เฮราต, จังหวัดเฮราต | 3 คน | 2 คน | เหตุโจมตีระเบิดในเฮราต จังหวัดเฮราต ส่งผลให้ตำรวจเสียชีวิต 3 นาย และบาดเจ็บอีก 2 คน |
| 1 | จังหวัดกันดะ | 4 คน | 8 คน | มีผู้เสียชีวิต 4 คน และบาดเจ็บอีก 8 คนจากเหตุโจมตี |
| 2 | คาบูล, จังหวัดคาบูล | 20 คน | 40 คน | เหตุโจมตีในมหาวิทยาลัยคาบูล พ.ศ. 2563 - เป็นเหตุโจมตีที่ส่งผลให้มีผู้เสียชีวิต 20 คน บาดเจ็บ 40 คน กลุ่มรัฐอิสลามอิรักและเลแวนต์ – จังหวัดโฆรอซอนออกมาอ้างความรับผิดชอบในการโจมตี |
ดูเพิ่ม

ประเทศอัฟกานิสถานในปี พ.ศ. 2563
เหตุโจมตีในประเทศอัฟกานิสถาน เดือนพฤษภาคม พ.ศ. 2563
เหตุโจมตีในประเทศอัฟกานิสถาน เดือนมิถุนายน พ.ศ. 2563
เหตุโจมตีในประเทศอัฟกานิสถาน เดือนกรกฏาคม พ.ศ. 2563
เหตุโจมตีในประเทศอัฟกานิสถาน เดือนสิงหาคม พ.ศ. 2563
เหตุโจมตีในประเทศอัฟกานิสถาน เดือนกันยายน พ.ศ. 2563
เหตุโจมตีในประเทศอัฟกานิสถาน เดือนตุลาคม พ.ศ. 2563
แคนเดลาต่อตารางเมตร

| แคนเดลาต่อตารางเมตร |
| --- | --- |
ระบบการวัด: เอสไอ
เป็นหน่วยของ: ความสว่าง
สัญลักษณ์: cd/m2 
ในหน่วยฐานเอสไอ:: cd·m−2
แคนเดลาต่อตารางเมตร (candela per square metre, สัญลักษณ์: cd/m²) คือหน่วยวัดความสว่างในระบบเอสไอ (หน่วยอนุพัทธ์เอสไอ)
หนึ่งแคนเดลาต่อตารางเมตรหมายถึง ความสว่างในทิศทางที่ตั้งฉากกับระนาบของตารางเมตร เมื่อความเข้มการส่องสว่างของแหล่งกำเนิดแสงระนาบเท่ากับหนึ่งแคนเดลาในระนาบนั้น
แม้ว่าจะไม่มีชื่อเฉพาะในระบบหน่วยสากล แต่หน่วยนี้มีอีกชื่อที่ใช้เรียกคือ นิต (nit, สัญลักษณ์: nt) โดยคำนี้มีที่มาจากคำในภาษาละตินว่า nitēre ซึ่งแปลว่า "ส่องแสง"
เหตุโจมตีในนิส พ.ศ. 2559

| เหตุโจมตีในนิส พ> ศ. 2559 |
| --- | --- |
พรอมนาดเดซ็องแกล ที่เกิดเหตุ
เส้นทางการโจมตีจากทิศตะวันตกไปยังทิศตะวันออก
สถานที่: พรอมนาดเดซ็องแกล, นิส, ฝรั่งเศส
พิกัด: 43°41′37″N 7°15′21″E﻿ / ﻿43.6936°N 7.2557°E﻿ / 43.6936; 7.2557
วันที่: 14 กรกฎาคม พ.ศ. 2559 (วันบัสตีย์)  ประมาณ 22:40 น. ตามเวลาออมแสงยุโรปกลาง (UTC+02:00)
ประเภท: การจู่โจมด้วยยานพาหนะ
อาวุธ: รถบรรทุกและปืนสั้น
ตาย: 85 คน (รวมผู้ก่อการ)
เจ็บ: 303 คน (อาการสาหัส 18 คน)
ผู้ก่อเหตุ: มุฮัมมัด ละห์วีจญ์ บูฮ์ลาล (31 ปี)
ในคืนวันที่ 14 กรกฎาคม พ.ศ. 2559 มุฮัมมัด ละห์วีจญ์ บูฮ์ลาล ชาวตูนิเซียผู้มีถิ่นอาศัยในฝรั่งเศส จงใจขับรถบรรทุกขนาด 19 ตัน ไล่ชนผู้คนที่กำลังฉลองวันบัสตีย์ (วันชาติฝรั่งเศส) ที่พรอมนาดเดซ็องแกล (Promenade des Anglais) ซึ่งเป็นถนนเลียบชายหาดที่มีชื่อเสียงของเมืองนิส จังหวัดอาลป์-มารีตีม ทางภาคตะวันออกเฉียงใต้ของประเทศฝรั่งเศส ทำให้มีผู้เสียชีวิต 84 คน และได้รับบาดเจ็บอีกสามร้อยกว่าคน บูฮ์ลาลถูกตำรวจกระทำวิสามัญฆาตกรรมในที่สุด เหตุการณ์ครั้งนี้ถูกบรรยายว่าเป็นเหตุก่อการร้ายครั้งใหญ่ครั้งที่ 4 ตั้งแต่เดือนมกราคม พ.ศ. 2558 ถัดจากเหตุโจมตีในแคว้นอีล-เดอ-ฟร็องส์ระหว่างวันที่ 7–9 มกราคม พ.ศ. 2558 เหตุโจมตีในกรุงปารีสเมื่อวันที่ 13 พฤศจิกายน พ.ศ. 2558 และเหตุการณ์คนร้ายบุกบ้านตำรวจและฆ่าตำรวจและภรรยาในวันที่ 13 มิถุนายน พ.ศ. 2559 ที่เมืองมาญ็องวีล ต่อมา ในวันที่ 16 กรกฎาคม พ.ศ. 2559 รัฐอิสลามอิรักและลิแวนต์ได้ออกมาอ้างว่าเป็นผู้อยู่เบื้องหลังเหตุโจมตีครั้งนี้
การโจมตี

เส้นเวลาของเหตุโจมตี
11 กรกฎาคม
:
มุฮัมมัด ละห์วีจญ์ บูฮ์ลาล เช่ารถบรรทุกจากบริษัทให้เช่ารถแห่งหนึ่งในเมืองแซ็ง-โลร็อง-ดูว์-วาร์
14 กรกฎาคม :
22:00–22:30 น. - ผู้คนประมาณ 30,000 คนชมการแสดงพลุไฟใกล้พรอมนาดเดซ็องแกล
หลังจาก 22:30 น. ไม่นาน - บูฮ์ลาลขับรถบรรทุกเข้าสู่พรอมนาดเดซ็องแกล
22:45–23:00 - บูฮ์ลาลถูกตำรวจยิงเสียชีวิต
เมื่อเวลาประมาณ 22:10 น. ของวันที่ 14 กรกฎาคม ตามเวลาออมแสงยุโรปกลาง (03:10 น. ของวันที่ 15 กรกฎาคม ตามเวลาในประเทศไทย) หรือ 30 นาทีก่อนเกิดเหตุ มีผู้เห็นคนขับรถบรรทุกสีขาวคันใหญ่ มุ่งหน้าไปทางพรอมนาดเดซ็องแกล โดยขับอย่างสะเปะสะปะ "เขาเร่งความเร็ว แล้วก็เบรก เร่งความเร็วอีกรอบ แล้วก็เบรกอีกรอบ" ตามคำให้การของพยานคนหนึ่ง จากนั้นรถบรรทุกได้เลี้ยวเข้าสู่ถนนสายดังกล่าวและมุ่งหน้าไปทางทิศตะวันตกเฉียงใต้ แต่แล้วก็กลับรถไปทางเดิม
การแสดงพลุไฟกำลังสิ้นสุดลงเมื่อเวลาประมาณ 22:40 น. เมื่อรถบรรทุกพยายามพังรั้วกั้นพาหนะอย่างช้า ๆ บริเวณตรงข้ามโรงพยาบาลเด็กล็องวาล มีคนขี่จักรยานยนต์คนหนึ่งขี่ไล่ตามรถบรรทุกและพยายามเปิดประตูฝั่งคนขับรถ แต่สุดท้ายร่างของเขาก็หล่นไปใต้ล้อรถบรรทุก เมื่อเห็นเหตุการณ์ดังกล่าว เจ้าหน้าที่ตำรวจ 2 นายจีงเปิดฉากยิงใส่รถบรรทุก เมื่อถึงจุดนี้ คนขับก็เร่งความเร็วขึ้น มุ่งไปทางทิศตะวันออกเฉียงเหนือ และบุกตะลุยฝูงชนในลักษณะซิกแซ็กเพื่อกวาดชนคนเดินเท้าให้ได้มากที่สุด เจ้าหน้าที่ตำรวจพยายามยิงสกัด แต่คนขับยิงตอบโต้และยังยิงเข้าใส่ฝูงชนด้วย คนขับขับรถฝ่าฝูงชนไปได้ 2 กิโลเมตร (1.2 ไมล์) เมื่อถึงบริเวณใกล้กับโรงแรมปาแลเดอลาเมดีแตราเน เอริก ซียอตี ผู้เห็นเหตุการณ์ระบุว่า มีบุคคลคนหนึ่งกระโดดขึ้นไปบนหน้ารถบรรทุกเพื่อพยายามหยุดและเบี่ยงเบนความสนใจคนขับ โดยขณะนั้นตำรวจได้ล้อมรถบรรทุกไว้แล้ว รถบรรทุกถูกตำรวจยิงกราดด้วยกระสุนและคนขับเสียชีวิต
เจ้าหน้าที่ตำรวจพบซองกระสุน ปืนสั้น ลูกระเบิดเปล่า รวมทั้งปืนอาก้าและเอ็ม 16 ซึ่งเป็นของทำเลียนแบบอยู่ในรถบรรทุกคันนั้น
แหล่งข้อมูลอื่น

Summary and live updates at France 24
Summary and live updates at BBC News
โรงแรมเนเกรสโกที่ซึ่งผู้โจมตียิงตำรวจ ถูกใช้เป็นสถานที่คัดแยกผู้บาดเจ็บในเวลาต่อมา
เอมิเลียโน อัลฟาโร

| ข้อมูลส่วนตัว |
| --- | --- | --- | --- |
ชื่อเต็ม:  เอมิเลียโน อัลฟาโร โตสคาโน
วันเกิด:   (1988-04-28) 28 เมษายน ค.ศ. 1988 (36 ปี)
สถานที่เกิด:  Treinta y Tres อุรุกวัย
ส่วนสูง:  1.73 m (5 ft 8 in)*
ตำแหน่ง:  กองหน้า
ข้อมูลสโมสร
สโมสรปัจจุบัน:  ปูเนซิตี
หมายเลข:  9
สโมสรอาชีพ*
| ปี |  ทีม |  ลงเล่น |  (ประตู) |
| 2006–2011 |  ลิเวอร์พูล-มอนเตวิเดโอ |  107 |  (41) |
| 2010 |  →  San Lorenzo (ยืมตัว) |  18 |  (2) |
| 2012–2015 |  ลาซีโอ |  8 |  (0) |
| 2012–2013 |  → Al Wasl (ยืมตัว) |  24 |  (17) |
| 2014–2015 |  →  ลิเวอร์พูล-มอนเตวิเดโอ (ยืมตัว) |  27 |  (21) |
| 2016–2017 |  นอร์ทอีสต์ยูไนเต็ด |  13 |  (5) |
| 2017 |  Al-Fujairah |  12 |  (8) |
| 2017– |  ปูเนซิตี |  12 |  (6) |
ทีมชาติ
| 2005 |  อุรุกวัย รุ่นอายุไม่เกิน 17 ปี |  9 |  (1) |
| 2007 |  อุรุกวัย รุ่นอายุไม่เกิน 20 ปี |  2 |  (0) |
| 2011 |  อุรุกวัย |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 06:15, 1 มกราคม ค.ศ. 2018 (UTC)
เอมิเลียโน อัลฟาโร โตสคาโน (เกิดวันที่ 28 เมษายน ค.ศ. 1988) เป็นนักฟุตบอลอาชีพชาวอุรุกวัย ปัจจุบันลงเล่นให้กับสโมสรฟุตบอลปูเนซิตีจากประเทศอินเดีย เขามีฉายาว่า El Picaro ซึ่งแปลว่า โจร ในภาษาอิตาลี (cf. Picaresque novel)
อัลฟาโรเคยย้ายมาอยู่กับบุรีรัมย์ ยูไนเต็ด ระยะสั้น ๆ ในช่วงต้นปี ค.ศ. 2016 แต่เนื่องจากอาการบาดเจ็บ ทำให้เขาไม่ได้ลงเล่นเลย และถูกยกเลิกสัญญาก่อนที่ไทยลีกจะเปิดฤดูกาล
เกียรติประวัติ > สโมสร

Uruguayan Segunda División (1): 2014–15
เกียรติประวัติ > บุคคล

ผู้ทำประตูสูงสุดใน Uruguayan Segunda División  (1): 2014–15
แหล่งข้อมูลอื่น

Profile at BDFA (สเปน)
ข้อมูลของ เอมิเลียโน อัลฟาโร ที่ ซ็อกเกอร์เวย์
ฮาฮากิงิ

ฮะฮะกิงิ หรือ โฮกิงุสะ  หรือ โฮกิงิ
ฮาฮากิงิ (ญี่ปุ่น: 帚木; โรมาจิ: Hahakigi; พฤกษาฮาฮากิงิ) เป็นบทที่ 2 ของ  ตำนานเก็นจิ ผลงานของ มุราซากิ ชิคิบุ ที่มีทั้งหมด 54 บท
ที่มาของชื่อบท ฮาฮากิงิ

ฮาฮากิงิ เป็นพืชชนิดหนึ่ง มีชื่อเรียกในภาษาญี่ปุ่นอย่างอื่นได้ว่า โฮกิงุสะ (Houkigusa) หรือ โฮกิงิ ( houkigi )หรือชื่อภาษาอังกกฤษว่า โคเชีย ( Kochia )เป็นไม้พุ่ม มีต้นกำเนิดในยุโรปตอนใต้ แล้วแพร่พันธุ์สู่ประเทศจีน ต่อมาถึงญี่ปุ่น ( มีประวัติการแพร่พันธุ์ย้อนหลังไปได้กว่า 1000 ปี )เมล็ดเรียกในภาษาญี่ปุ่นว่า ทงบุริ (tonburi)ใช้เป็นสมุนไพรประกอบอาหาร บางชนิดสามารถใช้เป็นอาหารสัตว์ เมื่อแห้งแล้วสามารถทำเป็นไม้กวาดได้
ฮะฮะกิงิ  ในบทกวีของญี่ปุ่นนั้น จะมีความหมายว่า สามารถเห็นได้ในระยะไกล  แต่ครั้นเข้าใกล้กลับหายไปจากสายตาไม่อาจมองเห็นได้โดยเป็นความหมายเปรียบเทียบจากบทกวีของ สะคะโนะอุเอะ โนะ โคะเระโนะริ(坂上是則)  ใน ประชุมร้อยกรอง โคะคินวะกะชู (古今和歌集)ความว่า
園原や伏屋に生ふる帚木のありとてゆけど逢はぬ君かな
Sono-hara ya fuseya ni ofuru hahakigi no aritote yukedo ahanu kimi kana
พฤกษา ฮะฮะกิงิ เติบโตในป่าฟุเสะยะกลางทุ่งโซโนะฮาระที่อยู่ในชินาโนะนั้น  ยามไกลนั้นเห็นอยู่ ยามเข้าใกล้กลับวับหาย พฤกษานี้ดั่งนวลน้องพี่ปองพบเจ้าบ่ห่อนเห็น
ชื่อบท ฮะฮะกิงิ ในตำนานเก็นจินั้น มาจากบทกวีที่โต้ตอบกันระหว่างเก็นจิกับอุสึเซะมิ หญิงสาวที่เก็นจิไม่สามารถครอบครองได้
เก็นจิ
「帚木の心を知らで園原の
　　道にあやなく惑ひぬるかな
　聞こえむ方こそなけれ」
Hahakigi no kokoro wo shira de Sono-hara no
　michi ni ayanaku madohi nuru kana
　Kikoemu kata koso nakere
พี่มิรู้ใจน้องนาง ที่เป็นดั่งพฤกษาฮะฮะกิงิเมื่อยามใกล้พลันหายวับ  มิทันรับรู้ความในใจดั่งพี่เที่ยวท่องหลงเวียนวนไปในทุ่งโซโนะฮาระ
อุสึเซะมิ
「数ならぬ伏屋に生ふる名の憂さに
　　あるにもあらず消ゆる帚木」
Kazu nara nu fuse-ya ni ofuru na no usa ni
　aru ni mo ara zu kiyuru Hahakigi
ด้วยรู้ตนต่ำต้อยเหลือประมาณ พฤกษาฮะฮะกิงินวลน้องนาง จำใจหายวับลับหลบสายตาจากเบื้องหน้าพี่ยาเอย
ตัวละครหลักในบทฮะฮะกิงิ

เก็นจิ
ยศ จูโจ (Chuujou พลโทราชองครักษ์ )อายุ 17
โทโนะจูโจ
สหายและพี่ภรรยาของเก็นจิ
สะมะโนะคามิ
สหายของเก็นจิ
โทชิคิบุโนะโจ
สหายของเก็นจิ
สะไดจิน
พ่อตาของเก็นจิ
อาโออิ
ภรรยาของเก็นจิ
จูนะกอน
นางในผู้รับใช้สะไดจิน
นาคาซึคาสะ
นางในผู้รับใช้สะไดจิน
คิอิโนะคามิ
เจ้าเมืองคิอิ ขึ้นตรงกับสะไดจิน
อิโยะโนะสุเกะ
รองเจ้าเมืองอิโยะ สามีของอุทสึเซมิ และ บิดาของคิอิโนะคามิ
อะสะงะโอะ
บุตรีของชิคิบุเคียวโนะมิยะ
อุสึเซะมิ
แม่เลี้ยงของคิอิโนะคามิ
โคะงิมิ
น้องชายของอุสึเซะมิ อายุ 12-13 ปี
จูโจ
หญิงรับใช้ของอุสึเซะมิ
บทประเมินสตรีในคืนฝนพรำ

ในตำนานเก็นจิ  บท ฮะฮะกิงิ นั้น  บทประเมินสตรีในคืนฝนพรำ    ( 雨夜の品定め, อะมะโยะโนะชินะซะดะเมะ "a rainy night of deciding levels of quality") ถือว่า  เป็นบทสนทนาระหว่างเหล่าชายหนุ่มตัวละครในเนื้อเรื่องที่โด่งดังมาก   การสนทนานั้นดำเนินไปจนถึงรุ่งเช้า  คุยกันเกี่ยวกับการประเมินค่าคุณสมบัติที่ดีและไม่ดีของสตรีที่จะมาเป็นภรรยา และชู้รัก  วิจารณ์ติเตียนสตรีที่ชั้นสูงเกินไป หรือชั้นต่ำเกินไป  สตรีงดงามที่ไม่แสดงออกถึงความสามารถอื่นนอกจากรูปโฉม  สตรีขี้หึง และสตรีใจง่ายก็ไม่เหมาะสมเป็นคู่ครอง
การพบพานสตรีที่เหนือความคาดหมาย  สตรีผู้อาภัพ  เป็นเรื่องน่าตื่นเต้น  ซึ่งเนื้อความตอนนี้ตรงกับคุณสมบัติของ อุสึเซะมิ หญิงสมรสแล้วผู้ไร้สุข   หรือ ยูงะโอะ  ชู้รักที่ถูกโทโนะจูโจทอดทิ้ง  โทโนะจูโจเองก็เอ่ยถึงยูงะโอะ  ในบทสนทนาประเมินค่าสตรีในคืนฝนพรำด้วย  แต่ไม่ได้เอ่ยนามของนาง  เพียงแทนชื่อนางด้วย ดอกโทะโคะนัตสึ
เอส-2 แทรคเคอร์

กรัมแมน เอส-2 แทรคเคอร์
เอส-2 แทรคเคอร์  (S-2 Tracker)  เอส-2 แทรคเคอร์ เป็นเครื่องบินปราบเรือดำน้ำประจำเรือบรรทุกอากาศยาน เริ่มบินครั้งแรกในวันที่ 4 ธันวาคม ค.ศ. 1952 และใช้งานกันกว้างขวางในหลายประเทศ ได้แก่ ฮอลแลนด์ อิตาลี อาร์เจนตินา บราซิล ญี่ปุ่น ออสเตรเลีย ไทย และ สหรัฐอเมริกา
รายละเอียด เอส-2 แทรคเคอร์

ผู้สร้าง บริษัทกรัมแมน คอร์เปอร์เรชั่น (สหรัฐอเมริกา)
ประเภท เครื่องบินปราบเรือดำน้ำประจำเรือบรรทุกอากาศยานเจ้าหน้าที่ 4 นาย
เครื่องยนต์ ลูกสูบดาว 9 กระบอก ไรท์ อาร์-1820-82 ดับลิวเอ ให้กำลังเครื่องละ 1,325 แรงม้า จำนวน 2 เครื่อง
กางปีก 22.13 เมตร
ยาว 13.26 เมตร
สูง 5.06 เมตร
พื้นที่ปีก 46.08 ตารางเมตร
น้ำหนักเปล่า 8,505 กิโลกรัม
น้ำหนักบรรทุกสูงสุด 2,182 กิโลกรัม
น้ำหนักเชื้อเพลิง 1,981 กิโลกรัม
น้ำหนักวิ่งขึ้นสูงสุด 13,222 กิโลกรัม
อัตราเร็วขั้นสูง 426 กิโลเมตร/ชั่วโมง ที่ระดับน้ำทะเล
อัตราเร็วลาดตระเวน 241 กิโลเมตร/ชั่วโมง ที่ระยะสูง 450 เมตร
เพดานบินใช้งาน 6,400 เมตร
พิสัยบินไกลสุด 2,095 กิโลเมตร
บินทน 9 ชั่วโมง เมื่อบรรทุกเชื้อเพลิงเต็มที่
อาวุธ ตอร์ปิโดนำวิถี ระเบิดน้ำลึก ทุ่นระเบิด ทุ่นโซโนบอย จรวดยิง ลูกระเบิด
แม่น้ำเวยิบ

| แม่น้ำเวยิบ |
| --- | --- |

ลักษณะทางกายภาพ
ปากน้ำ: 4°17′12″N 42°2′35″E﻿ / ﻿4.28667°N 42.04306°E﻿ / 4.28667; 42.04306 into Ganale Dorya River
 • ระดับความสูง: 181 m
ความยาว: 450 km
แม่น้ำเวยิบ หรือ วาบีเกสโตร หรือ เวบ (Weyib River หรือ Webi Gestro หรือ Wabē Gestro หรือ Web River) เป็นแม่น้ำทางตะวันออกของประเทศเอธิโอเปีย ต้นน้ำอยู่ที่บริเวณที่สูงทางตอนกลางค่อนไปทางใต้ของประเทศ ไหลไปทางทิศตะวันออกเฉียงใต้ บรรจบกับแม่น้ำเจนาเลและแม่น้ำดาวาที่เส้นเขตแดนตอนใต้สุดของประเทศ กลายเป็นแม่น้ำจูบบา ซึ่งไหลต่อเข้าไปในประเทศโซมาเลีย
แคนไดซ์ แอกโคลา

แคนดิซ เรเน แอคโคลา (Candice Rene Accola) เกิดเมื่อวันที่ 13 พฤษภาคม พศ.2530 (May 13, 1987) ที่เมืองฮุสทัน (Houston) รัฐแท็กซัส (Texas)
ประวิติ

แคนไดซ์สามารถพูดภาษา อังกฤษ สวิซ ฝรั่งเศษและนอร์เวย์  เธอโตมาในเมืองเอดจ์วู้ด (Edgewood) รัฐ ฟลอริด้า (Florida)การศึกษา Lake Highland Preparatory School อาชีพ นักแสดง นักร้องและนักแต่งเพลง คู่หมั้น Joe King แคนไดซ์มีน้องชายหนึ่งคนชื่อ ครี โทมัส แอคโคลา ( Kree Thomas Accola ) แคนไดซ์เป็นนักแสดงชาวอเมริกันบทบาทที่รู้จักกันดีที่สุดสำหรับเธอคือ แคโรไลน์ ฟอร์บ ในซีรีย์เรื่อง The Vampire Diaries ทางช่อง The CW
เมื่อวันที่ 29 พฤษภาคม 2013 แคนไดซ์ หมั้นกับนักดนตรีชื่อ โจ คิงส์ ( Joe King ) แคนไดซ์ เป็นหนึ่งในผู้สนับสนุนของโครงการที่มีจุดมุ่งหมายเพื่อป้องกันการฆ่าตัวตายในหมู่วัยรุ่นและยังสนับสนุนด้านสิทธิเกย์อีกด้วย
เอส-3 ไวกิ้ง

เอส-3 ไวกิ้ง
เอส-3 ไวกิ้ง  (S-3 Viking)  เอส-3 ไวกิ้งเป็นเครื่องบินปราบเรือดำน้ำประจำเรือบรรทุกอากาศยาน เริ่มบินเป็นครั้งแรกเมื่อวันที่ 21 มกราคม ค.ศ.  1971 กองทัพเรือสหรัฐฯสั่งสร้างทั้งสิ้น 187 เครื่อง
รายละเอียด เอส-3 ไวกิ้ง

ผู้สร้าง บริษัท ล็อกฮีด-แคลิฟอร์เนีย (สหรัฐอเมริกา)
ประเภท เจ๊ตปราบเรือดำน้ำ เจ้าหน้าที่ 4 นาย ประจำเรือบรรทุกอากาศยาน
เครื่องยนต์ เทอร์โบแฟน เยเนอรัล อีเล็คตริค ทีเอฟ-34 ยีอี-2 ให้แรงขับสถิตเครื่องละ 4,207 กิโลกรัม 2 เครื่อง
กางปีก 20.93 เมตร
8.99 เมตร เมื่อพับปีก
ยาว 16.26 เมตร
15.06 เมตร เมื่อพับแพนหาง
สูง 6.93 เมตร
4.65 เมตรเมื่อพับแพนหางดิ่ง
พื้นที่ปีก 55.56 ตารางเมตร
น้ำหนักเปล่า 12,088 กิโลกรัม
น้ำหนักรวมสูงสุด 23,831 กิโลกรัม
น้ำหนักวิ่งขึ้นปกติ 19,277 กิโลกรัม
อัตราเร็วสูงสุด 834 กิโลเมตร/ชั่วโมง ที่ระยะสูง 450 เมตร
อัตราเร็วเดินทาง 686 กิโลเมตร/ชั่วโมง
อัตราไต่สูงสุด 1,280 เมตร/นาที
เพดานบินใช้งาน 10,670 เมตร
พิสัยบินทำการรบ 3,705 กิโลเมตร
อาวุธ ลูกระเบิดทำลาย เอ็มเค-36 จำนวน 4 ลูก
ลูกระเบิดน้ำลึก เอ็มเค-54 จำนวน 4 ลูก
ทุ่นระเบิด เอ็นเค-53 จำนวน 4 ลูก
ทุ่นระเบิด เอ็มเค-46 จำนวน 4 ลูก
ตอร์ปิโด เอ็มเค-46 จำนวน 4 ลูก ที่ห้องเก็บอาวุธภายในลำตัว
กระเปาะจรวด แบบ แอลเอยู-61/เอ บรรจุจรวดขนาด 2.75 นิ้ว กระเปาะละ 19 นัด
กระเปาะจรวด แบบ แอลเอยู-10 เอ/เอ บรรจุจรวดขนาด 5 นิ้ว กระเปาะละ 4 นัด
แม่น้ำเมืองตราด

| แม่น้ำเมืองตราด แม่น้ำตราด, คลองเขาสมิง, คลองใหญ่, แม่น้ำเขาสมิง, คลองท่าประดู่, แม่น้ำท่าเรือจ้าง> ที่ตั้ง |
| --- | --- |
ประเทศ:  ไทย
จังหวัด: ตราด
ลักษณะทางกายภาพ

ต้นน้ำ: จุดบรรจบระหว่างคลองสะตอกับคลองแอ่ง
 • ตำแหน่ง: ตำบลบ่อพลอย อำเภอบ่อไร่ ตำบลสะตอ และตำบลวังตะเคียน อำเภอเขาสมิง
 • พิกัด: 12°29′36.0″N 102°28′59.2″E﻿ / ﻿12.493333°N 102.483111°E﻿ / 12.493333; 102.483111
 
ปากน้ำ: อ่าวตราด
 • ตำแหน่ง: ตำบลหนองคันทรงและตำบลท่าพริก อำเภอเมืองตราด
 • พิกัด: 12°11′26.1″N 102°34′14.7″E﻿ / ﻿12.190583°N 102.570750°E﻿ / 12.190583; 102.570750
ความยาว: 55 กิโลเมตร (34 ไมล์)
ลุ่มน้ำ
ระบบแม่น้ำ: ลุ่มน้ำชายฝั่งทะเลตะวันออก
แม่น้ำเมืองตราด หรือ แม่น้ำตราด เป็นแม่น้ำสายใหญ่ที่สุดของจังหวัดตราด เกิดจากคลองสะตอและคลองแอ่งซึ่งรับน้ำจากทิวเขาบรรทัดไหลมารวมกันที่เขตติดต่อระหว่างอำเภอบ่อไร่กับอำเภอเขาสมิง แล้วไหลลงทางใต้ ผ่านเขตอำเภอเขาสมิง วกไปทางทิศตะวันออกเฉียงใต้ เข้าเขตอำเภอเมืองตราด ผ่านตัวจังหวัดไปลงอ่าวตราดในอ่าวไทย มีความยาวประมาณ 55 กิโลเมตร
แม่น้ำเมืองตราดแต่ละช่วงมีชื่อเรียกแตกต่างกันไป ตอนต้นน้ำลงมาจนใกล้ถึงอำเภอเขาสมิงเรียกว่า คลองเขาสมิง หรือ คลองใหญ่ เมื่อไหลผ่านอำเภอเขาสมิงจนเข้าอำเภอเมืองตราดเรียกว่า แม่น้ำเขาสมิง และเมื่อไหลไปบรรจบกับคลองห้วยแร้งที่ตำบลห้วยแร้ง อำเภอเมืองตราด เรียกว่า "แม่น้ำเมืองตราด" หรือ "แม่น้ำตราด" นอกจากนี้ แม่น้ำเมืองตราดช่วงที่ไหลผ่านบ้านท่าประดู่และบ้านท่าเรือจ้าง ตำบลวังกระแจะ อำเภอเมืองตราด ยังมีชื่อเรียกอีกว่า คลองท่าประดู่ และ แม่น้ำท่าเรือจ้าง ตามลำดับ
น้ำในแม่น้ำเมืองตราดช่วงที่เรียกว่าคลองเขาสมิงและแม่น้ำเขาสมิงจะมีสีแดงขุ่นและไหลเชี่ยว ส่วนน้ำในคลองห้วยแร้งจะมีสีเขียวใสและไหลเอื่อย ๆ ลำน้ำทั้งสองสายมาบรรจบกันกลายเป็นแม่น้ำกว้างซึ่งใช้เป็นเส้นทางคมนาคมที่สำคัญตั้งแต่อดีตถึงปัจจุบัน บริเวณท่าเรือจ้างในอดีตมีเรือสำเภาแล่นเข้ามาเทียบเพื่อรับส่งสินค้า ในปัจจุบันมีท่าเทียบเรือหลายแห่งตามลำน้ำเป็นที่ชุมนุมของเรือประมงตามสะพานปลา
เคซูเกะ อิตางากิ

| เคซูเกะ อิตางากิ |
| --- | --- |
เกิด:  (1957-04-04) เมษายน 4, 1957 (67 ปี) จังหวัดฮกไกโด, ประเทศญี่ปุ่น
สัญชาติ: ญี่ปุ่น
อาชีพ: นักเขียนการ์ตูน
มีชื่อเสียงจาก: บากิ
เว็บไซต์: Official website
เคซูเกะ อิตางากิ (ญี่ปุ่น: 板垣恵介; โรมาจิ: Keisuke Itagaki; เกิด 4 เมษายน ค.ศ. 1957) เป็นนักเขียนการ์ตูนมังงะชาวญี่ปุ่น เจ้าของผลงาน บากิ ผลงานที่มีชื่อเสียงของเขามากที่สุดคือมังงะชุด บากิ ก่อนที่เขาจะเป็นนักเขียนการ์ตูนเขาเคยปฏิบัติหน้าที่ในสังกัด 1st Airborne Brigade ของ Japan Ground Self-Defense Force มาเป็นระยะเวลา 5 ปี ในระหว่างที่เขาปฏิบัติหน้าที่ได้ฝึกฝนการชกมวยสมัครเล่น และได้เข้าร่วมการแข่งขันกีฬาแห่งชาติ เขายังเป็นเจ้าของคุณวุฒิด้านการป้องกันตัวแบบโชรินจิ เคมโป ซึ่งเขาได้ร่วมฝึกฝนมาตั้งแต่ช่วงวัยรุ่น นอกจากนี้ เขายังได้รับเชิญจากบริษัทนัมโคซึ่งเป็นผู้ผลิตเกม ให้มีส่วนร่วมในการออกแบบชุดนักมวยไทยโบราณ สำหรับบรูซ เออร์วิน ซึ่งเป็นตัวละครจากเกมเทคเคน ในภาค 5 มาแล้วครั้งหนึ่งด้วยเช่นกัน
ผลงาน

บากิ (ญี่ปุ่น: グラップラー刃牙; โรมาจิ: Baki the Grappler)
จอมซ่าประจัญบาน (ญี่ปุ่น: 餓狼伝; โรมาจิ: Garouden)
แหล่งข้อมูลอื่น

Information about Keisuke Itagaki and his manga เก็บถาวร 2011-07-23 ที่ เวย์แบ็กแมชชีน (ฝรั่งเศส)
เคซูเกะ อูชิโระ

เคซูเกะ อูชิโระ (ญี่ปุ่น: 右代啓祐; โรมาจิ: Keisuke Ushiro) เป็นนักกีฬาทศกรีฑาชาวญี่ปุ่น เขาได้เข้าการแข่งขันกีฬาโอลิมปิกฤดูร้อน 2012
เกียรติประวัติ

| ปี> การแข่งขันสำหรับ  ญี่ปุ่น | การแข่งขัน> การแข่งขันสำหรับ  ญี่ปุ่น | สถานที่> การแข่งขันสำหรับ  ญี่ปุ่น | อันดับที่> การแข่งขันสำหรับ  ญี่ปุ่น | ประเภท> การแข่งขันสำหรับ  ญี่ปุ่น | หมายเหตุ> การแข่งขันสำหรับ  ญี่ปุ่น |
| --- | --- | --- | --- | --- | --- |
| 2010 | เอเชียนเกมส์ | กว่างโจว, จีน | อันดับที่ 4 | ทศกรีฑา | 7702 คะแนน |
| 2011 | ชิงแชมป์โลก | แทกู, เกาหลีใต้ | อันดับที่ 20 | ทศกรีฑา | 7639 คะแนน |
| 2012 | กรีฑาในร่มชิงแชมป์เอเชีย | หางโจว, จีน | อันดับที่ 2 | ทศกรีฑา | 5590 คะแนน |
| 2012 | กีฬาโอลิมปิก | ลอนดอน, สหราชอาณาจักร | อันดับที่ 20 | ทศกรีฑา | 7842 คะแนน |
| 2013 | ชิงแชมป์โลก | มอสโก, รัสเซีย | อันดับที่ 22 | ทศกรีฑา | 7751 คะแนน |
| 2014 | เอเชียนเกมส์ | อินช็อน, เกาหลีใต้ | อันดับที่ 1 | ทศกรีฑา | 8088 คะแนน |
| 2015 | ชิงแชมป์โลก | ปักกิ่ง, จีน | อันดับที่ 20 | ทศกรีฑา | 7532 คะแนน |
แหล่งข้อมูลอื่น

เคซูเกะ อูชิโระ ที่ World Athletics (ในภาษาอังกฤษ)
เคซูเกะ อูชิโระ ที่ Japan Association of Athletics Federations (ในภาษาญี่ปุ่น)
เคซูเกะ อูชิโระ ที่ Olympics.com (ในภาษาอังกฤษ)
เคซูเกะ อูชิโระ ที่ Olympedia (ในภาษาอังกฤษ)